Sineraria

Sineraria (Pericallis × hybrida) er en flerårig urt i kurvplantefamilien.

Den har store, hjerteformede, hårete, mørkegrønne blad. Stenglene er opprette, og planten kan bli 30–70 cm høy. Blomsterkurvene sitter i brede, endestilte halvskjermer som nesten skjuler bladene. Randkronene kan være røde, fiolette, blå, rosa eller hvite. Skivekronene har samme farger som randkronene, men er ofte mørkere.

Sineraria er en kulturplante som er dyrket fram ved å krysse ville Pericallis-arter fra Kanariøyene. I Norge dyrkes sineraria som en ettårig stueplante som kastes etter blomstring, men i andre land brukes den også som hageplante. Den angripes ofte av bladlus og kalles derfor spøkefullt luseraria.

Galleri

Litteratur

Eksterne lenker 
 

Kurvplantefamilien